
I. ВЪВЕДЕНИЕ И ОБХВАТ

Настоящата политика за управление на човешките ресурси е разработена в съответствие с изискванията на международни стандарти свързани с мрежовата и информационна сигурност (МИС) и има за цел да гарантира сигурността на информационните активи в образователната институция чрез ефективно управление на хората, които имат достъп до тези активи.

Тази политика важи за всички служители, външни изпълнители и други заинтересовани страни, които имат достъп до информационните активи на образователната институция.

II. ОТГОВОРНОСТИ

1.  Директорът на образователната институция е отговорен за утвърждаването и поддържането на политиката за управление на човешките ресурси.

2.  Служителят, отговорен за човешките ресурси, разработва и поддържа  политики, и процедури, свързани с управлението на персонала на образователната институция.

3.  Определеният служител по информационна сигурност е отговорен за мониторинга и оценката на съответствието с политиките и процедурите за управление на човешките ресурси, както и за предоставянето на необходимото обучение на служителите относно тези политики и процедури. 

4. Служителите спазват всички приложими политики, свързани с управлението на човешките ресурси, и да съдействат в осъществяването на сигурността на информационните активи.

5.  Неспазването на политиката може да доведе до дисциплинарни мерки и/или правни последици в зависимост от сериозността на нарушението.

III. ИЗИСКВАНИЯ ЗА НАЕМАНЕ

1. Определение на роли и отговорности:

Преди публикуване обяви за работа, се осигурява ясно определение на ролите и отговорностите на служителите, които ще имат достъп до информационните активи. Това позволява да се определят необходимите компетенции и умения за успешното изпълнение на задачите.

2. Проверка за референции

При провеждане на процеса на наемане се извършва проверка за референции, свързани с предишни работодатели и образователни институции, за да се потвърди професионалния и образователен опит на кандидатите.

3. Проверка за наличие криминални прояви.

При наемане на служители, които ще имат достъп до чувствителна информация, се изисква и проверка за криминалния прояви на кандидатите, в съответствие с приложимите законови разпоредби.

IV. ИЗИСКВАНИЯ ПРИ НАПУСКАНЕ/ПРЕКРАТЯВАНЕ НА РАБОТА

При напускане на работа от всеки служител се изисква попълване на обходен лист, подписан от съответните длъжностни лица и утвърден от директора на образователната институция, като потвърждение на това, че няма задължения за имущество, парични средства и материали, а също и достъпите до информационна активи са му били отнети. Обходният лист се предоставя в СРЕДНО УЧИЛИЩЕ „СВЕТИ КЛИМЕНТ ОХРИДСКИ“ ГР. ЯМБОЛ 
V. УПРАВЛЕНИЕ НА ДОСТЪПА ДО ИНФОРМАЦИОННИТЕ АКТИВИ

1.  Правата за достъп до информационните активи са зададени на базата на принципа на най-малките привилегии (принципът на "необходимостта да се знае за изпълнение на служебните задължения").

2.  Използването на информационните активи е проследено и контролирано, за да се гарантира отговорно използване и защита на активите.

3.  Информацията за достъпа до информационните активи се поддържана актуална и се ревизира периодично минимум веднъж в годината, за да е сигурно, че достъпът се предоставя само за изпълнение на служебните задължения.

4.  Всички промени в персонала, включително започване, промяна или прекратяване на работната позиция, са подложени на проверки, за да се осигури подходящо уведомление и преглед на съответните достъпни права.

VI. ОБУЧЕНИЕ И ОСВЕДОМЕНОСТ

1.  Обучения по информационна сигурност

Образователната институция осигурява подходящо обучение на всички служители (включително новопостъпващи) относно политиките и процедурите за управление на човешките ресурси и сигурността на информационните активи.

На служителите се осигурява информация или обучения за рисковете от несъответствие с политиките и процедурите, и за докладване на инциденти и нарушения на сигурността.

2.  Подписване на специфични споразумения

Всички служители (включително новите), които имат достъп до информационни активи, се задължават да подпишат декларация за опазване на информацията (ПРИЛОЖЕНИЕ 1), с която се ангажират да спазват политиките и процедурите за информационна сигурност, както и да запазят поверителността на информацията, до която имат достъп.

VII. СПАЗВАНЕ НА ЗАКОНОВИТЕ ИЗИСКВАНИЯ

Образователната институция спазва всички приложими закони и регулации, свързани с управлението на човешките ресурси и защитата на информационните активи.

VIII. ПРЕГЛЕД И ПОДОБРЕНИЕ

Политиката за управление на човешките ресурси се преглежда и актуализира периодично, поне веднъж годишно. Резултатите от прегледите и оценките се документират и използват за подобряване на процесите на управление на човешките ресурси.

ПРИЛОЖЕНИЕ 1

ДЕКЛАРАЦИЯ

от

………………………….………………………………………………………….……..………..

(име, презиме и фамилия)
на длъжност………………………………………………………………….……………………
ДЕКЛАРИРАМ, че:

1. Съм запознат/а с Политиката по мрежова и информационна сигурност в обучителната ни организация, утвърдени със заповед на директора и ще спазвам всички политики, процедури, указания, и установените с тях права, задължения и ограничения в областта на мрежовата и информационна сигурност.

2. Известно ми е, че неспазването на установените изисквания в областта на мрежовата и информационна сигурност в обучителната организация е достатъчно основание да ми бъде наложено наказание (включително прекратяване на служебно, трудово или договорно взаимоотношение), както и да ми бъде търсена имуществена или друга отговорност, в съответствие с действащото законодателство. 
3. Няма да разпространявам станалата ми известна информация, касаеща мрежовата и информационна сигурност в обучителната ни организация пред други лица, включително и след прекратяване на правоотношенията ми. 

Дата: ...... ...... 20...... г.
ДЕКЛАРАТОР:……………………
(подпис)

